cyanic-selkie/wikianc huggingface dataset:
আলোকবিজ্ঞান
ইতিহাস
প্লেটো প্রথম আলোর নির্গমন তত্ত্ব গ্রন্থনা করেন,তার মতে চোখ থেকে নির্গত আলো দ্বারা দর্শন উপলব্ধি হয়। তিনি টিমিউস এর আয়নায় বিম্বের উল্টো সমতা সম্বন্ধেও মন্তব্য করেন। এর প্রায় শত বছর পরে,ইউক্লিড অপটিকস নামে একটি গ্রন্থ লিখেন। এ বইটিতে তিনি দৃষ্টির সাথে জ্যামিতির সম্পর্ক স্থাপন করেন আর সৃষ্টি হয় জ্যামিতিক আলোকবিজ্ঞান। তিনি প্লেটোর নির্গমন তত্ত্বের উপর ভিত্তি করে তার কাজ চালিয়ে যান যেখানে তিনি আলোকদৃষ্টির গাণিতিক নিয়ম বর্ণনা করেন এবং আলোর প্রতিসরণের গুণগত ব্যাখ্যা করেন,যদিও কেউ যদি কখনো চোখ পিটপিট করে তাকায় তাহলে তার চোখ নিঃসৃত আলো দ্বারা কোন তারাকে তৎক্ষণাৎ উজ্জ্বল করা যাবে কিনা তা তিনি প্রশ্নের সম্মুখীন করেন। টলেমি, তার গ্রন্থ অপটিক্সে, একটি বহির্গমন-নির্গমন দৃষ্টি তত্ত্বের কথা বলেন : চোখ থেকে রশ্মি (বা ফ্লাস্ক) একটি শঙ্কু গঠন করে যার চূড়া হচ্ছে চোখের মধ্যে এবং তল হচ্ছে দর্শনক্ষেত্র। রশ্মিগুলো সংবেদনশীল এবং পৃষ্ঠতলের দূরত্ব আর দিকবিন্যাস সম্পর্কে পর্যবেক্ষকের কাছে তথ্য পরিবহন করত। তিনি ইউক্লিডের কাজের অনেক সারাংশ নিয়েছিলেন এবং প্রতিসরণ কোণ পরিমাপ করার একটি উপায় বের করেন যদিও তিনি আপতন কোণ এবং প্রতিসরণ কোণ এর মধ্যে সম্পর্ক নির্ণয় করতে ব্যর্থ হন।
বিচ্ছুরণ
আলো বিচ্ছুরণ সাদা কিংবা কোনো বহুবর্ণী রশ্মিগুচ্ছের বিভিন্ন বর্ণে বিভাজিত হওয়ার ঘটনাকে আলোর বিচ্ছুরণ বলে । স্যার আইজ্যাক নিউটন আলোর বিচ্ছুরণ আবিষ্কার করেন । তিনি দেখতে পান যে, সূর্য রশ্মি (সাদা আলো) কাচের প্রিজমের ভিতর দিয়ে গেলে সাতটি বিভিন্ন বর্ণের রশ্মিতে বিভক্ত হয়ে পড়ে ।
একেবারে ওপরে লাল [Red], তারপর যথাক্রমে কমলা [Orange], হলুদ [Yellow], সবুজ [Green], আকাশি নীল [Blue], গাঢ় নীল [Indigo] এবং সবচেয়ে নিচে বেগুনি [Violet] থাকে । এই বহুবর্ণবিশিষ্ট পটিকে বর্ণালী বলে । প্রিজম আলোর বর্ণ সৃষ্টি করে না— সাদা বা বহুবর্ণী আলোর মধ্যে উপস্থিত বিভিন্ন বর্ণের আলোক রশ্মিগুলিকে পৃথক করে মাত্র । শূন্য মাধ্যমে সব বর্ণের আলো সমান বেগে চলার ফলে আলোকরশ্মির কোনো প্রকার চ্যুতি ঘটে না । তাই শূন্য মাধ্যমে আলোর বিচ্ছুরণ হয় না।
রামধনু [Rainbow]: রামধনু হল আলোক বিচ্ছুরণের একটি প্রাকৃতিক উদাহরণ। যদি বায়ুমণ্ডল সদ্য বৃষ্টিস্নাত হয়, তবে কখনও কখনও সূর্যের বিপরীত দিকের আকাশে ধনুকের মতো বাঁকা বিভিন্ন রং - এর পটি দেখা যায়, একেই রামধনু বলে। বৃষ্টির কণা দ্বারা সুর্যরশ্মির বিচ্ছুরণের ফলে এই ঘটনা ঘটে ।
আলোকবিজ্ঞানের, বিচ্ছুরণ প্রপঞ্চ যা একটি তরঙ্গ ফেজ বেগ তার ফ্রিকোয়েন্সি উপর নির্ভর করে. [1] মিডিয়া এই সাধারণ সম্পত্তি বিকিরণকর মিডিয়া সংজ্ঞায়িত করা যেতে পারে না. কখনও কখনও শব্দটি বর্ণীয় বিচ্ছুরণ নির্দিষ্টতা জন্য ব্যবহার করা হয়. যদিও শব্দটি আলো এবং অন্যান্য ইলেক্ট্রোম্যাগণেটিক তরঙ্গ বর্ণনা করতে আলোকবিদ্যার ব্যবহার করা হয়, একই অর্থে বিচ্ছুরণ ধরনের শব্দ এবং সিসমিক তরঙ্গ মাধ্যাকর্ষণ ঢেউ, ক্ষেত্রে শাব্দ বিচ্ছুরণ (সমুদ্রের ঢেউ যেমন তরঙ্গ গতির কোনো সাজানোর জন্য আবেদন করতে পারেন), এবং সঞ্চালন লাইন (যেমন সমাক্ষ তারের হিসাবে) অথবা অপটিক্যাল ফাইবার বরাবর প্রচারের টেলিযোগাযোগ সংকেত জন্য.
আলোকবিজ্ঞানের, বিচ্ছুরণ এক গুরুত্বপূর্ণ এবং পরিচিত ফল আলোর বিভিন্ন রং এর প্রতিসরণ কোণ পরিবর্তন হয়, বর্ণালী একটি বিকিরণশীল প্রিজম এবং লেন্স এর বর্ণাপেরণ উৎপাদিত হিসাবে দেখা [2]. যৌগ অবার্ণ লেন্স, যা বর্ণাপেরণ মূলত বাতিল করা হয়েছে, এর নকশা তার Abbe সংখ্যা ভী, যেখানে নিম্ন Abbe সংখ্যা দৃশ্যমান বর্ণালী অঞ্চলেই বেশি বিচ্ছুরণ মিলা কর্তৃক প্রদত্ত একটি গ্লাস এর বিচ্ছুরণ একটি সংখ্যাগত ব্যবহার. যেমন টেলিযোগাযোগ যেমন কিছু অ্যাপ্লিকেশন, একটি তরঙ্গ নিরঙ্কুশ ফেজ প্রায়ই গুরুত্বপূর্ণ না কিন্তু শুধুমাত্র তরঙ্গ প্যাকেট বা "ডাল" প্রসারণ; যে ক্ষেত্রে এক তথাকথিত গ্রুপ-বেগ বিচ্ছুরণ (GVD) শুধুমাত্র ফ্রিকোয়েন্সি সঙ্গে গ্রুপ বেগ বৈচিত্র আগ্রহী.
সমবর্তন বা পোলারায়ন
কোনো তরঙ্গের কম্পনের ওপর এমন শর্ত আরোপ করা হয় যে কম্পন কেবল একটা নিদিষ্ট দিকে বা তলেই সীমাবদ্ধ থাকে তবে সেই প্রক্রিয়াকে সমাবর্তন বা পোলারায়ন বলে। আড় বা অনুপ্রস্থ তরঙ্গকে সমাবর্তিত বা পোলারায়িত করা যায় কিন্তু দীঘল বা অনুদৈর্ঘ্য তরঙ্গকে সমবর্তিত করা যায় না।
মানুষের চোখ
মানুষের চোখ হল একটি বহুমুখী আলোক যন্ত্র। এর গঠন ও কার্যপ্রণালী অনেকটা ক্যামেরার মতো। চোখের বিভিন্ন অংশ নিচে দেওয়া হল:
১. অক্ষিগোলক (Eye ball): চোখের কোটরের মধ্যে অবস্থিত গোলাকার অংশকে অক্ষিগোলক বলে। এটি প্রায় গোলাকার। এটি নিদিষ্ট সীমার মধ্যে ঘুরতে পারে।
২. শ্বেত মন্ডল (Sclera): অক্ষিগোলকের মধ্যে সরয়েড ছাড়া বাকি অংশকে শ্বেত মন্ডল বলে। ৩. কর্নিয়া(Cornea): সরয়েডের সামনে স্বচ্ছ উত্তল অংশকে কর্নিয়া বলে।
৪. কোরয়েড (Choroid): স্কেলেরার মধ্যে যে কালো অংশ থাকে তাকে কোরয়েড বলে।
৫. আইরিশ (Iris): কর্নিয়ার পেছনে যে অস্বচ্ছ পর্দা থাকে তাকে আইরিশ বলে। এর কারণেই মানুষের চোখের রং ভিন্ন হয়।
৬. চোখের মণি(pupil): আইরিশের মাঝে একটি ছোট ছিদ্রকে পিউপিল বলে।
৭. রেটিনা(Retina): অক্ষিগোলকের মাঝখানে একটি গোলাপি পর্দাকে রেটিনা বলে।
রানাঘাট উত্তরপশ্চিম বিধানসভা কেন্দ্র
রানাঘাট উত্তর পশ্চিম (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। বীরনগর পৌরসভা
অনাক্রম্য প্রতিক্রিয়া
অনাক্রম্য প্রতিক্রিয়াতে মূল ভূমিকা পালনকারী কোষগুলি হল টি-কোষ ও বি-কোষ (এক ধরনের লসিকাকোষ) এবং বৃহৎ ভক্ষককোষ বা ম্যাক্রোফাজ (এক ধরনের শ্বেত রক্তকণিকা)। এই কোষগুলি লিম্ফোকাইন বা লসিকাপদার্থ নিঃসরণ করে যা অন্যান্য কোষের কর্মকাণ্ডকে প্রভাবিত করে। বি-কোষগুলি পরিপক্কতা লাভ করে অ্যান্টিবডি বা প্রতিরক্ষিকা (ইমিউনোগ্লোবিন) উৎপাদন করে যা প্রত্যুৎপাদকগুলির উপর ক্রিয়াশীল হয়। একই সময়ে বৃহৎ ভক্ষককোষগুলি প্রত্যুৎপাদকেগুলিকে বিশ্লেষণ করে অনাক্রম্যতাকারক একক তৈরি করে যেগুলি বি-লসিকাকোষগুলিকে বহুসংখ্যক প্রতিরক্ষিকা বা অ্যান্টিবডি-ক্ষরণকারী প্লাজমা কোষে রূপান্তরিত হতে উদ্দীপ্ত করে। এছাড়া এগুলি টি-কোষগুলিকে লসিকাপদার্থ নিঃসরণে উদ্দীপ্ত করে।
এছাড়া সম্পূরক ব্যবস্থা (কমপ্লিমেন্ট সিস্টেম) বলে রক্তরসস্থিত স্বাভাবিক কিছু প্রোটিনের দল আছে যেগুলি অনাক্রম্য প্রতিক্রিয়াটির শক্তিবৃদ্ধি করে। প্রত্যুৎপাদক-প্রতিবস্তু আন্তঃক্রিয়ার ফলাফলস্বরূপ এই সম্পূরক ব্যবস্থাটি সক্রিয় হয়। যেকোনও প্রত্যুৎপাদকের সাথে প্রথমবারের মত সংস্পর্শে আসলে ব্যক্তির দেহ সংবেদনশীল হয়ে ওঠে এবং "প্রাথমিক পর্যায়ের অনাক্রম্য প্রতিক্রিয়া"র সৃষ্টি হয়। একই ব্যক্তি আবার ঐ একই প্রত্যুৎপাদকের সংস্পর্শে আসলে দেহে অনেক দ্রুত ও ব্যাপক প্রতিক্রিয়া ঘটে, যার নাম "দ্বিতীয় পর্যায়ের অনাক্রম্য প্রতিক্রিয়া"। একে অনেক সময় গুণবর্ধক প্রতিক্রিয়া (Booster response, বুস্‌টার রিঅ্যাকশন) অথবা বিস্মৃতিরোধক প্রতিক্রিয়া (Anamnestic reaction, অ্যানামনেস্টিক রিঅ্যাকশন) নামেও ডাকা হয়। রক্তে সঞ্চারমান রক্তরসীয় প্রতিরক্ষিকাগুলির (অ্যান্টিবডি) মাত্রা দেখে দ্বিতীয় পর্যায়ের অনাক্রম্য প্রতিক্রিয়া সম্পর্কে আঁচ করা যায়। অনাক্রম্য প্রতিক্রিয়াটি রক্তরসীয় প্রতিবস্তু বা অ্যান্টিবডির প্রদানের মাধ্যমে সংবেদনশীল ব্যক্তির থেকে অসংবেদী ব্যক্তির দেহে স্থানান্তর করা সম্ভব। তবে এটি প্রদত্ত জীবাণু বা প্রত্যুৎপাদকের জন্য অত্যন্ত সুনির্দিষ্ট একটি প্রতিক্রিয়া এবং সাধারণত বহিরাগত প্রোটিন পদার্থের বিরুদ্ধে এটি ব্যবহার করা হয়।
রানাঘাট উত্তরপশ্চিম বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৮৭ নং রানাঘাট উত্তর পশ্চিম বিধানসভা কেন্দ্রটি রানাঘাট পৌরসভা, তাহেরপুর নিদিষ্ট এলাকা, বীরনগর পৌরসভা এবং রামনগর-১, বারাসাত, কালিনারায়ণপুর-পাহাড়পুর এবং খিস্মা গ্রাম পঞ্চায়েত গুলি রানাঘাট-১ সমষ্টি উন্নয়ন ব্লক এবং অরবন্দি-১ এবং অরবন্দি-২ গ্রাম পঞ্চায়েত গুলি শান্তিপুর সমষ্টি উন্নয়ন ব্লক এবং ফুলিয়া টাউনশিপ এর অন্তর্গত।
রানাঘাট উত্তর পশ্চিম বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। রানাঘাট পূর্ব এবং পশ্চিম কেন্দ্রটি পূর্বে নবদ্বীপ লোকসভা কেন্দ্রের অন্তর্গত ছিল।
২০১১
২০১১ সালের নির্বাচনে, তৃণমূল কংগ্রেসের পার্থসারথি চ্যাটার্জী তার নিকটতম প্রতিদ্বন্দ্বী সিপিআই (এম) -এর মীনা ভট্টাচার্যকে পরাজিত করেন।
১৯৭৭-২০০৬
২০০৬ সাল পর্যন্ত, রানাঘাট দুইটি বিধানসভা কেন্দ্র ছিল রানাঘাট পূর্ব এবং রানাঘাট পশ্চিম। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
রানাঘাট পূর্ব
২০০৬ সালের বিধানসভা নির্বাচনে, সিপিআই (এম) -এর দেবেন্দ্রনাথ বিশ্বাস রানাঘাট পূর্ব (এসসি) কেন্দ্র থেকে জয়ী হন, তার নিকটবর্তী প্রতিদ্বন্দ্বী তৃণমূল কংগ্রেসের নীলিমা নাগ (মল্লিক)কে পরাজিত করেন। ২০০১ সালে সিপিআই (এম) -এর অসীম বালা তৃণমূল কংগ্রেসের ডা: রমেন্দ্রনাথ বিশ্বাসকে পরাজিত করেন। সিপিআই (এম) -এর বিনয় কৃষ্ণ বিশ্বাস ১৯৯৬ এবং ১৯৯১ সালে কংগ্রেসের অখিল কুমার মজুমদারকে পরাজিত করেন এবং ১৯৮৭ সালে কংগ্রেসের ডা: রমেন্দ্রনাথ বিশ্বাস পরাজিত করেন। ১৯৮২ সালে সিপিআই (এম) সতীশ চন্দ্র বিশ্বাস নির্দলের নিতাইপদ সরকারকে পরাজিত করেন। এবং ১৯৭৭ সালে কংগ্রেসের সুশীল কুমার রায়কে পরাজিত করেন।
রানাঘাট পশ্চিম
২০০৬ সালের রাজ্য বিধানসভা নির্বাচনে, সিপিআই (এম) -এর অলোক কুমার দাস রানাঘাট পশ্চিম বিধানসভা কেন্দ্র থেকে জয়ী হন, তার নিকটবর্তী প্রতিদ্বন্দ্বী কংগ্রেসের শঙ্কর সিংহকে পরাজিত করেন। কংগ্রেসের শঙ্কর সিংহ ২০০১ সালে জ্যোতির্ময়ী সিকদারকে এবং ১৯৯৬ সালে সিপিআই (এম) -এর সৌরেন্দ্র নাথ নাগকে পরাজিত করেন। সিপিআই (এম) -এর সুভাষ বসু ১৯৯১ সালে কংগ্রেসের নরেশচন্দ্র চাকীকে পরাজিত করেন। সিপিআই (এম) এর গৌড়চন্দ্র কুন্ডু ১৯৮৭ সালে কংগ্রেসের শরদিন্দু বিশ্বাসকে, ১৯৮২ সালে কংগ্রেসের বিনয় চ্যাটার্জীকে এবং ১৯৭৭ সালে কংগ্রেসের নরেশচন্দ্র চাকীকে পরাজিত করেন।
রানাঘাট পূর্ব
সিপিআই'র নিতাইপদ সরকার ১৯৭২ সালে জয়ী হন। সিপিআই (এম) -এর নরেশচন্দ্র বিশ্বাস ১৯৭১ সালে জয়ী হন। ১৯৬৯ এবং ১৯৬৭ সালে সিপিআইয়ের নিতাইপদ সরকার জয়ী হন।
রানাঘাট পশ্চিম
কংগ্রেসের নরেশচন্দ্র চাকী ১৯৭২ সালে জয়ী হন। ১৯৭১ এবং ১৯৬৯ সালে সিপিআই (এম) গৌড় চন্দ্র কুন্ডু জয়ী হন। কংগ্রেসের বিনয় কুমার চ্যাটার্জী ১৯৬৭ সালে জয়ী হন।
১৯৫১-১৯৬২ রানাঘাট
১৯৬২ এবং ১৯৫৭ সালে রানাঘাট একক আসন ছিল। সিপিআই এর গৌড় চন্দ্র কুণ্ডু ১৯৬২ সালে জয়ী হন। কংগ্রেসের বিনয় কুমার চ্যাটার্জী ১৯৫৭ সালে জয়ী হন। স্বাধীন ভারতের প্রথম নির্বাচন, ১৯৫১ সালে রানাঘাট একটি যৌথ আসন ছিল। কংগ্রেস বিজয় কৃষ্ণ সরকার এবং কেশবচন্দ্র মিত্র উভয়েই রানাঘাট কেন্দ্র থেকে জয়লাভ করেন।
আদমবক্কম
আদমবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ আদমবক্কম চেন্নাই মহানগরের বেলাচেরি এবং আলান্দুর তালুকের মধ্যবর্তী৷ এর উত্তর পশ্চিমে রয়েছে আলান্দুর, উত্তর-পশ্চিম দিকে রয়েছে সেন্ট থমাস মাউন্ট, পশ্চিমে রয়েছে নঙ্গানলুর, দক্ষিণ-পশ্চিম দিকে রয়েছে কীলকট্টলাই, দক্ষিণে রয়েছে পুলুতিবক্কম, দক্ষিণ-পূর্বে রয়েছে মাড়িবক্কম, পূর্ব দিকে রয়েছে বেলাচেরি এবং উত্তর দিকে রয়েছে গিণ্ডি৷ আগে আদমবক্কমের একটি অংশমাত্র চেন্নাই পুরসভার সরাসবি শাসনাধীন ছিলো৷ ২০১১ খ্রিস্টাব্দের অক্টোবর মাসের পর থেকে সম্পূর্ণ আদমবক্কমকে চেন্নাই পুরসভার অন্তর্ভুক্ত করা হয়৷ এমআরটিএস-এর প্রকল্প অনুযায়ী চেন্নাই শহরতলির অন্তর্গত আদমবক্কম রেলওয়ে স্টেশন এই অঞ্চলের যাতায়াত মাধ্যমে গতি আনবে৷ বেলাচেরির মতো অর্থনৈতিকভাবে উন্নত লোকালয়ের নিকটবর্তী ও সড়ক সহ রেলপথে যাতায়াত সহজ হওয়ায় আদমবক্কম একটি আদর্শ লোকালয়ে পরিণত হচ্ছে৷
ভূগোল
আদমবক্কমের অবস্থান স্থানাঙ্কে৷ এটির গড় উচ্চতা সমুদ্রতল থেকে ৭ মিটার বা ২৩ ফুট। আদমবক্কমের জীবননগরে অবস্থিত আদমবক্কম হ্রদ ও পার্শ্ববর্তী বেলাচেরি হ্রদ রয়েছে।
সংস্কৃতি
আদমবক্কমে বিভিন্ন সংস্কৃতি এবং বিভিন্ন ধর্মের লোক একসঙ্গে বসবাস করেন।এখানে অবস্থিত বিখ্যাত হিন্দু মন্দিরটি হলো সেন্ট থমাস মাউন্ট রেলওয়ে স্টেশনের নিকট অবস্থিত পালণ্ডী আম্মা মন্দির। এছাড়াও রয়েছে সুন্দর বিনায়ক মন্দির, দেবী নাগমুতু মারিয়াম্মান মন্দির, সুব্রহ্মণ্যস্বামী মন্দির, ভুবনেশ্বরী আম্মা মন্দির এবং নন্দীশ্বর মন্দির। বিশ্বরূপ সর্বমঙ্গল শনীশ্বর মন্দিরটি নাগমুতু মারিয়াম্মান মন্দিরের ভেতর অবস্থিত৷ উল্লেখ্য মসজিদ হলো মস্তান গোরী মসজিদ ও গীর্জার মধ্যে রয়েছে মার্কস ক্যাথোলিক চার্চ৷ গিন্ধী স্ট্রিটের অধিভগবান দিগম্বর জৈন মন্দির এখানকার যথাচর্চিত জৈন মন্দির৷
পরিবহন
আদমবক্কম থেকে এমটিসি বাস পরিষেবার মাধ্যমে নঙ্গানলুর, মেটবক্কম, মাড়িবক্কম, কীলকট্টলাই, নান্মঙ্গলম, কোয়িলমবক্কম পুলুতিবক্কম অঞ্চলের সাথে যুক্ত৷
বেলাচেরি থেকে পুলুতিবক্কম, আদমবক্কম ও সেণ্ট থমাস মাউন্ট পর্যন্ত শহরতলি রেল বিস্তৃতির কাজ চলছে৷
সেন্ট্রাল থেকে সেন্ট থমাস মাউন্ট অবধি মেট্রোরেল তৈরীর কাজ চলছে এই মেট্রো সম্পূর্ণ হলে আদমবক্কম থেকে চেন্নাই আন্তর্জাতিক বিমানবন্দর এবং শহরের উত্তরের বিভিন্ন অংশ সুগম হবে।
শুক্রাশয়
শুক্রাশয় (ইংরেজি testicle বা testis, অর্থাৎ পৌরুষের সাক্ষী) মেরুদণ্ডী প্রাণীদের পুংজননকোষ বা শুক্রাণু ও পুরুষ হরমোন টেস্টোস্টেরন উৎপাদনকারী অঙ্গ। স্ত্রী-প্রাণীতে এটির সদৃশ অঙ্গটি হল ডিম্বাশয়। এটি একই সাথে প্রজননতন্ত্র এবং অন্তঃক্ষরাতন্ত্রের অংশ।
সম্মুখস্থিত পিটুইটারি গ্রন্থি শুক্রাশয়ের কাজ নিয়ন্ত্রণ করে। পিটুইটারি থেকে আগত লুটেনীকরণ হরমোন শুক্রাশয়কে টেস্টস্টেরোন নিঃসরণে উদ্দীপিত করে। আবার টেস্টস্টেরন এবং ফলিকল-উদ্দীপক হরমোনের উপস্থিতি ছাড়া শুক্রাণু উৎপাদন সম্ভব নয়। পশুদের নিয়ে গবেষণাতে দেখা গেছে যে যদি শুক্রাশয় খুব বেশি বা খুব কম পরিমাণ এস্ট্রোজেন হরমোনের সংস্পর্শে আসে, তবে শুক্রাণু উৎপাদন এমন পর্যায়ে ব্যহত হতে পারে যে পুরুষ প্রাণীটি অনুর্বর হয়ে যেতে পারে।
অসলো
থাম্ব|282x282পিক্সেল|অসলো শহরের স্কাইলাইন অসলো (Oslo,,  ,  ; Oslove) নরওয়ের রাজধানী এবং সর্বাধিক জনবহুল শহর। এটি একটি কাউন্টি ও পৌরসভা উভয়ই গঠন করে। ২০২১ সালের ৩০শে সেপ্টেম্বর পর্যন্ত, অসলো পৌরসভাটির জনসংখ্যা ৬,৯৮,৬৬০ জন ছিল, যখন শহরের বৃহত্তর নগর অঞ্চলের জনসংখ্যা ২০১৯ সালের ৪ নভেম্বর অবধি ছিল ১০,১৯,৫১৩ জন। মহানগর অঞ্চলটির আনুমানিক জনসংখ্যা ১.৭১ মিলিয়ন।
ভাইকিং যুগে অঞ্চলটি ভাইকেনের অংশ ছিল। অসলো ১০৪০ সালে ভাইকিং যুগের শেষে এনস্লো নামে একটি শহর হিসাবে প্রতিষ্ঠিত হয় এবং হারল্ড হার্ড্রাডা দ্বারা ১০৪৮ সালে কাউপস্টাড বা ব্যবসায়ের স্থান হিসাবে প্রতিষ্ঠিত হয়। এই শহরটি ১০৭০ সালে একটি বিশপিক ও নরওয়ের হাকন ভি এর অধীনে ১৩০০ সালের আশেপাশে কোন এক সময়ে রাজধানীতে উন্নীত হয়। এটির প্রভাব ১৩৯৭ সাল থেকে ১৫২৩ সাল এবং আবার ১৫৩৬ সাল থেকে ১৮১৪ সালের মধ্যে ডেনমার্কের সাথে ব্যক্তিগত ইউনিয়নসমূহের উপরে হ্রাস পায়। ১৬২৪ সালে রাজা খ্রিস্টান চতুর্থের রাজত্বকালে আগুনে ধবংস হওয়ার পরে, রাজার সম্মানে একটি নতুন শহর আখেরুশ দুর্গের নিকটে নির্মিত হয় এবং খ্রিস্টিয়ানিয়া নামকরণ করা হয়। এটি ১৮৩৮ সালের ১ জানুয়ারি একটি পৌরসভা (ফরম্যানসক্যাপসডিস্ট্রিক্ট) হয়ে ওঠে। সুইডেন ও নরওয়ের মধ্যে ১৮১৪-১৯০৫ সালের ইউনিয়নের সময় এই শহরটি নরওয়ের রাজধানী হিসাবে কাজ করে। শহরের নামের বানান ক্রিশ্চিয়েনিয়াকে (Kristiania) সরকারি ব্যবহারে জন্য ১৮৭৭সাল থেকে স্বীকৃতি প্রদান করা হয়, এটি একটি বানান যা পৌরসভা কর্তৃপক্ষ কেবল ১৮৯৭ সালে গ্রহণ করা হয়। শহরটির পূর্ব নামটি ধরে রাখার পরে ১৯২৫ সালে এই শহরটির নামকরণ করা হয় অসলো। অসলো রাজধানীর চারপাশে ঘিরে ও ২৭ গুণ বড় আকারের একটি পৌরসভা আকারের সাথে ১৯৪৮ সালে একীভূত হয়, ফলে আধুনিক ও অনেক বড় অসলো পৌরসভা তৈরি হয়।
অসলো নরওয়ের অর্থনৈতিক ও সরকারি কেন্দ্র। শহরটি নরওয়েজিয়ান বাণিজ্য, ব্যাংকিং, শিল্প ও জাহাজ চলাচলের একটি কেন্দ্রও। এটি ইউরোপের সামুদ্রিক শিল্প ও সামুদ্রিক বাণিজ্যের জন্য একটি গুরুত্বপূর্ণ কেন্দ্র। শহরটি সামুদ্রিক খাতের অনেক সংস্থার আবাসস্থল, এর মধ্যে কয়েকটি বিশ্বের বৃহত্তম শিপিং সংস্থা, শিপব্রোকার ও সামুদ্রিক বীমা দালাল রয়েছে। অসলো ইউরোপ কাউন্সিল ও ইউরোপীয় কমিশন আন্তঃসংস্কৃতিক শহর কর্মসূচীর একটি পথপ্রদর্শক শহর।
২০০৮ সালে গ্লোবালাইজেশন অ্যান্ড ওয়ার্ল্ড সিটিস স্টাডি গ্রুপ অ্যান্ড নেটওয়ার্ক দ্বারা পরিচালিত গবেষণায় অসলোকে একটি বৈশ্বিক শহর হিসাবে বিবেচনা করা হয় এবং "বিটা ওয়ার্ল্ড সিটি" হিসাবে স্থান পায়। এটি এফডিআই ম্যাগাজিনের ইউরোপিয়ান সিটিস অব দ্যা ফিউচার ২০১২ (বাংলা:ইউরোপীয় শহরগুলির ভবিষ্যত ২০১২) এর প্রতিবেদনে ইউরোপীয় বড় শহরগুলির মধ্যে জীবন মানের হিসাবে প্রথম স্থান অধিকার করে। ইসিএ ইন্টারন্যাশনাল কর্তৃক ২০১১ সালে পরিচালিত একটি জরিপ টোকিওর পরে জীবনযাত্রার ব্যয়ের জন্য অসলোকে বিশ্বের দ্বিতীয় ব্যয়বহুল শহর হিসাবে স্থান দিয়েছে। ইকোনমিস্ট ইন্টেলিজেন্স ইউনিট (ইআইইউ) এর ওয়ার্ল্ডওয়াইড কস্ট অব লিভিং অধ্যয়নের মতে ২০১৩ সালে অসলো অস্ট্রেলিয়ান শহর মেলবোর্নের সাথে বিশ্বের চতুর্থ সবচেয়ে ব্যয়বহুল শহর। মনোকল ম্যাগাজিনের দ্বারা অসলো বিশ্বের চতুর্থতম জীবন্ত শহর হিসাবে স্থান পায়।
২০০০-এর দশকের গোড়ার দিকে অসলোর জনসংখ্যা উল্লেখযোগ্য হারে বৃদ্ধি পায় এবং এটি ইউরোপের দ্রুত বর্ধমান বৃহত্তম শহরে পরিণত হয়। এই বৃদ্ধির বেশিরভাগ অংশে আন্তর্জাতিক অভিবাসন ও উচ্চ জন্মের হার থেকে শুরু হয়, তবে আন্তঃদেশীয় অভিবাসন থেকেও শহরের জনসংখ্যা দ্রুত বৃদ্ধি পায়। শহরে অভিবাসী জনসংখ্যা নরওয়ের জনসংখ্যার তুলনায় কিছুটা দ্রুত বৃদ্ধি পাচ্ছে এবং মূল শহরে অভিবাসী অভিভাবকদের অন্তর্ভুক্ত করা হলে, তা মোট জনসংখ্যার ২৫% এরও বেশি হবে।
নাম ও সীলমোহর
রাজা ক্রিস্টিয়ান চতুর্থের শাসনামলে ১৬২৪ সালে অগ্নিকাণ্ডে ধ্বংস হওয়ার পর, আকেরসুস দুর্গের কাছাকাছি একটি নতুন শহর তৈরি করা হয়েছিল এবং রাজার সম্মানে ক্রিশ্চিয়ানিয়া নামকরণ করা হয়েছিল। আকের নদীর পূর্বদিকের পুরানো স্থানটি কক্ষনই পরিত্যক্ত হয়নি এবং অসলো গ্রামটি শহরের বাইরে একটি উপশহর হিসেবে রয়ে গেছে। অসলো নামক উপশহরটি শেষ পর্যন্ত যথাযথভাবে শহরের অন্তর্ভুক্ত হয়। শহরতলির নামটি ১৯২৫ সালে পুরো শহরে নাম হিসাবে প্রতিষ্ঠিত করা হয়, যখন বিভ্রান্তি এড়াতে শহরতলির নামকরণ করা হয় "গামলেবিয়েন", আক্ষরিক অর্থে "পুরাতন শহর"। ওল্ড টাউন বা পুরাতন শহরটি হল প্রশাসনিক জেলা গামলে অসলোর একটি এলাকা। পূর্ববর্তী নামসমূহ অসলো গেট (অসলো সড়ক) এবং অসলো হাসপাতালের মতো রাস্তার নামগুলিতে প্রতিফলিত হয়।
অন্য নামসমূহ
অন্যান্য ভাষায় অসলোর বিভিন্ন ডাকনাম ও নাম রয়েছে। শহরটি মাঝে মাঝে "দ্য টাইগার সিটি" (নরওয়েজীয়: টাইগারস্টাদেন) ডাকনামে পরিচিত হয়, সম্ভবত বিয়র্নস্টের্নে বিয়র্নসনের ১৮৭০ সালের একটি কবিতা দ্বারা অনুপ্রাণিত হয়েছিল যা কেন্দ্রীয় অসলোর তৎকালীন ক্রিস্টিনকে উল্লেখ করেছিল। ডাকনামটি বেশিরভাগই শহরের বাইরে থেকে নরওয়েজীয়দের দ্বারা ব্যবহৃত হয়, এবং খুব কমই অসলো অঞ্চলের লোকেরা ব্যবহার করেন।
শহরের দৃশ্য
অসলোর শহরের দৃশ্যকে বিভিন্ন অ্যাক্সেস-পয়েন্ট এবং একটি নতুন আর্থিক জেলা ও একটি সাংস্কৃতিক শহর সহ একটি বিস্তৃত মেট্রো-ব্যবস্থার সঙ্গে একটি আধুনিক শহর হিসাবে পুনঃবিকাশ করা হচ্ছে। লন্ডনে ২০০৮সালে একটি প্রদর্শনী অনুষ্ঠিত হয়েছিল, যেখানে পুরস্কার বিজয়ী অসলো অপেরা হাউস, অসলোর সমুদ্রের নগর পুনরুজ্জীবন প্রকল্প, মুঙ্ক/স্টেনারসেন ও নতুন ডিচম্যান লাইব্রেরি উপস্থাপন করা হয়েছিল। শহরের ও আশেপাশের এলাকার বেশিরভাগ ভবনের উচ্চতা কম, যেখানে শুধুমাত্র প্লাজা, পোস্টহুসেট ও বজর্ভিকার সুউচ্চ ভবনসমূহ যথেষ্ট উঁচু।
স্থাপত্য
left|thumb|[[ফিউরবিয়েন হল মধ্য অসলোর সমুদ্র উপকূলে একটি বৃহৎ নির্মাণ প্রকল্প, পশ্চিমে বাইগডয় থেকে পূর্বে ওর্মোয়া পর্যন্ত বিস্তৃত। কিছু অঞ্চলের মধ্যে রয়েছে: বিওরবিকা, আকের ব্রিগগে, শুহোলমেন, কেন্দ্রীয় স্টেশন এলাকা]]
যখন ক্রিশ্চিয়ানিয়াকে ১৮১৪ সালে নরওয়ের রাজধানী করা হয়, তখন সেখানে কার্যত অনেক নতুন সরকারী প্রতিষ্ঠানের জন্য উপযুক্ত কোনো ভবন ছিল না। একটি উচ্চাভিলাষী ভবন কার্যক্রম শুরু করা হয়েছিল, কিন্তু অর্থনৈতিক সীমাবদ্ধতার কারণে কার্যক্রমে খুব ধীরগতি পরিলক্ষিত হয়েছিল। প্রথম প্রধান উদ্যোগটি ছিল রয়্যাল প্যালেস, এটি হ্যান্স লিনস্টো দ্বারা নকশা করা হয়েছিল এবং ১৮২৪ সাল থেকে ১৮৪৮ সালের মধ্যে নির্মিত হয়েছিল। এছাড়াও লিনস্টো প্রাসাদ ও শহরের সাথে সংযোগকারী সড়ক কার্ল জোহানস গেট, একটি স্মারক বর্গক্ষেত্রের সঙ্গে বিশ্ববিদ্যালয়ের জন্য ভবন দ্বারা বেষ্টিত অর্ধেক পথ, সংসদ (স্টরটিং) এবং অন্যান্য প্রতিষ্ঠানের জন্য ভবনের পরিকল্পনা করেছিলেন। এই পরিকল্পনা অনুযায়ী শুধু বিশ্ববিদ্যালয়ের ভবনগুলো বাস্তবায়িত হয়েছে। ক্রিশ্চিয়ান হেনরিখ গ্রোশ, নরওয়ের মধ্যে সম্পূর্ণভাবে শিক্ষিত প্রথম স্থপতিদের একজন, অসলো স্টক এক্সচেঞ্জ (১৮২৬–১৮২৮), ব্যাংক অব নরওয়ের স্থানীয় শাখা (১৮২৮), ক্রিশ্চিয়ানিয়া থিয়েটার (১৮৩৬–১৮৩৭) ও অসলো বিশ্ববিদ্যালয়ের প্রথম ক্যাম্পাস (১৮৪১–১৮৫৬) জন্য মূল ভবনের নকশা করেছিলেন। বিশ্ববিদ্যালয়ের ভবনের জন্য তিনি বিখ্যাত জার্মান স্থপতি কার্ল ফ্রেডরিখ শিঙ্কেলের সহায়তা চেয়েছিলেন। নরওয়েতে জার্মান স্থাপত্যের প্রভাব বজায় ছিল এবং অনেক কাঠের ভবন নিওক্ল্যাসিসিজমের নীতি অনুসরণ করেছিল। জার্মান স্থপতি অ্যালেক্সিস ডি চ্যাটাউনিউফ অসলোর প্রথম নব্য-গথিক গির্জা ট্রেফোল্ডিগেটস্কির্কেন নকশা করেছিলেন, এটি ১৮৫৮ সালে ভন হ্যানো কর্তৃক সম্পন্ন করা হয়েছিল।
বিশেষ করে অসলোতে বেশ কিছু ল্যান্ডমার্ক ভবন কার্যপ্রণালী শৈলীতে নির্মিত হয়েছিল (মার্কিন যুক্তরাষ্ট্র ও ব্রিটেনে আধুনিকতাবাদী হিসেবে বেশি পরিচিত), প্রথমটি লার্স ব্যাকারের কর্তৃক স্ক্যানসেন রেস্টুরেন্ট (১৯২৫-১৯২৭) ছিল, যা ১৯৭০ সালে ভেঙে ফেলা হয়েছিল। ব্যাকার একবার্গের রেস্তোরাঁটিও নকশা করেছিলেন, যা ১৯২৯ সালে খোলা হয়েছিল।
রাজনীতি ও সরকার
অসলো নরওয়ের রাজধানী এবং নরওয়ের জাতীয় সরকারের আসন। প্রধানমন্ত্রীসহ বেশিরভাগ সরকারি কার্যালয় জাতীয় সংসদ স্টোর্টিং-এর নিকটতম ভবনগুলির একটি গুচ্ছ রেগ্যেরিংস্কভারতলেতে অবস্থিত।
নরওয়ের একটি পৌরসভা ও একটি কাউন্টি উভয়ই গঠনকারী অসলো শহরটি স্টরটিংয়ে উনিশ সংসদ সদস্য দ্বারা প্রতিনিধিত্ব করে। কনজারভেটিভ পার্টি অসলোতে ছয় সংসদ সদস্য নিয়ে সর্বাধিক প্রতিনিধিত্বকারী দল, লেবার পার্টির পাঁচ জন, প্রগ্রেস পার্টি, লিবারালস এবং সমাজতান্ত্রিক বাম দলের দুটি; গ্রীন পার্টি ও রেড পার্টির এক জন করে সংসদ সদস্য রয়েছে।
২০১৫-এর নির্বাচন
অসলোর মেয়র হল সিটি কাউন্সিলের প্রধান এবং শহরের সর্বোচ্চ পদমর্যাদার প্রতিনিধি। এটি অসলোতে সবচেয়ে শক্তিশালী রাজনৈতিক অবস্থান ছিল, কিন্তু সংসদীয়তা বাস্তবায়নের পরে, জাতীয় স্তরে স্টর্টিং-এর রাষ্ট্রপতির মতো মেয়রের একটি আনুষ্ঠানিক ভূমিকা বেশি ছিল। অসলোর মেয়র হলেন মারিয়ান বোরগেন।
২০১৫ সালের স্থানীয় নির্বাচনের পর থেকে, সিটি সরকার লেবার পার্টি, গ্রিন পার্টি ও সমাজতান্ত্রিক বামদের জোট দ্বারা গঠিত হয়েছে। বেশিরভাগ রেড পার্টির সমর্থনের উপর ভিত্তি করে, জোট সরকার সিটি কাউন্সিলে একটি কার্যকর সংখ্যাগরিষ্ঠতা বজায় রাখে। ২০১৯ সালের স্থানীয় নির্বাচনের পরে, কেন্দ্রপন্থী-বাম জোট সরকারে ছিল।
অসলোর গভর্নিং মেয়র হল সিটি সরকারের প্রধান। অসলোতে সংসদীয়তা (পার্লামেন্টারিজম) বাস্তবায়নের মাধ্যমে এই পদটি তৈরি করা হয়েছিল এবং এটি জাতীয় পর্যায়ে প্রধানমন্ত্রীর ভূমিকার অনুরূপ। গভর্নিং মেয়র হলেন রেমন্ড জোহানসেন।
অর্থনীতি
thumb|[[বার্জিকা কার্যালয় ভবন ও অ্যাপার্টমেন্টগুলি, অসলোতে প্রাক্তন ডক ও শিল্পকেন্দ্রিক জমির পুনঃনকশার অংশ, যা বারকোড প্রকল্প নামে পরিচিত।]]
অসলো শহরে একটি বৈচিত্র্যময় ও শক্তিশালী অর্থনীতি রয়েছে এবং এফডিআই ম্যাগাজিনের “ভবিষ্যতের ইউরোপীয় শহর ২০১২” নামক জরিপে ইউরোপীয় বড় শহরগুলির মধ্যে শীর্ষস্থানীয় ছিল। এটি আমস্টারডামকে পিছনে রেখে ব্যবসায়িক বন্ধুত্বের বিভাগে ২য় স্থান অর্জন করে।
অসলো ইউরোপের সামুদ্রিক জ্ঞানের একটি গুরুত্বপূর্ণ কেন্দ্র এবং সমুদ্র খাতে প্রায় ১৯৮০ টি সংস্থা ও ৮,৫০০ জন কর্মচারী রয়েছে। এর মধ্যে কয়েকটি হ'ল বিশ্বের বৃহত্তম শিপিং সংস্থা, শিপব্রোকার বা জাহাজ ভাঙা এবং বীমা সংস্থা।
পরিবেশ
অসলো একটি নিবিড় শহর। সর্বজনীন যাতায়াতের মাধ্যমে এদিক ওদিক চলাচল করা সহজ এবং ভাড়াযোগ্য সিটি বাইকগুলি সমস্ত শহরের কেন্দ্র জুড়ে সবার কাছে সহজে প্রাপ্ত হয়। অসলো ২০০৩ সালে ইউরোপীয় টেকসই সিটি অ্যাওয়ার্ড পায় এবং ২০০৭ সালে রিডার'স ডাইজেস্ট অসলোকে বিশ্বের সবুজতম, সর্বাধিক জীবিত শহরগুলির তালিকায় দ্বিতীয় স্থান প্রদান করে।
পরিবহন
left|thumb|[[অসলো কেন্দ্রীয় স্টেশন]]
পেনসিলভেনিয়া স্টেট ইউনিভার্সিটি
দ্য পেন্সিলভেনিয়া স্টেট ইউনিভার্সিটি (যেটি পেন স্টেট অথবা পিএসইউ নামেও পরিচিত) পেন্সিলভেনিয়ার একটি পাবলিক বিশ্ববিদ্যালয়। এটি ১৮৫৫ সালে প্রতিষ্ঠিত হয়।
অসলো
পরিবহন
অসলো শহরে নরওয়ের সবচেয়ে বিস্তৃত গণপরিবহন ব্যবস্থা রয়েছে, যা রটার দ্বারা পরিচালিত হয়। এর মধ্যে প্রত্যেক বাসিন্দা অনুযায়ী বিশ্বে সবচেয়ে বিস্তৃত অসলো মেট্রো; ছয়টি লাইন বিশিষ্ট অসলো ট্রামওয়ে; এবং আটটি লাইন বিশিষ্ট অসলো কমুটার রেল অন্তর্ভুক্ত রয়েছে। ট্রামওয়েটি শহরের কেন্দ্রের নিকটবর্তী অঞ্চলে কাজ করে, যখন মেট্রো শহরের কেন্দ্রে ভূগর্ভস্থ পথে, আরও দূরে শহরতলিতে পরিচালিত হয়; এর মধ্যে দুটি লাইন বারুমে পরিচালিত হয় এবং রিং লাইন কেন্দ্রের উত্তরের অঞ্চলগুলিতে লুপ  গঠন করে। অসলো শহরে ৩২ টি সিটি লাইনের সমন্বিত একটি বাস নেটওয়ার্ক, পাশাপাশি আখেরুসের পার্শ্ববর্তী কাউন্টিতে আঞ্চলিক বাসসমূহের দ্বারা বাস পরিষেবা প্রদান করা হয়।
অসলো কেন্দ্রীয় স্টেশন কেন্দ্রীয় হাব হিসাবে কাজ করে, এবং দক্ষিণ নরওয়ের বেশিরভাগ প্রধান শহরগুলির পাশাপাশি সুইডেনের স্টকহোম ও গোথেনবার্গে রেল পরিষেবা সরবরাহ করে। বিমানবন্দর এক্সপ্রেস ট্রেনটি উচ্চ-গতির গার্দারমোয়েন রেলপথ বরাবর চলে। দ্রামমেন রেলপথ কেন্দ্রীয় শহর এলাকায় অসলো সুড়ঙ্গের মধ্যমে চলে। শহরের কিছু দ্বীপ ও পার্শ্ববর্তী নেসোদেন পৌরসভা ফেরি দ্বারা সংযুক্ত। ডেনমার্কের কোপেনহেগেন ও ফ্রেদরিকশাভন এবং জার্মানির কিলে দৈনিক ক্রুজফেরি পরিষেবা পরিবেশিত হয়।
অনেক মোটরওয়ে শহরের কেন্দ্রস্থল এবং শহরের অন্যান্য অংশে সুড়ঙ্গের মধ্যে দিয়ে অগ্রসর হয়। সড়ক নির্মাণকে আংশিকভাবে একটি টোল রিংয়ের মাধ্যমে সমর্থন করা হয়। অসলোর মধ্য দিয়ে অগ্রসর হওয়া প্রধান মোটরওয়ে হল ইউরোপীয় রুট ই৬ ও ই১৮। তিনটি বেল্টওয়ে রয়েছে, সবচেয়ে ভিতরেরটি রাস্তা এবং বাইরেরটি রিং ৩, যা একটি এক্সপ্রেসওয়ে।
শহরের প্রধান বিমানবন্দর হল গার্দারমোয়েন বিমানবন্দর, অসলো শহরের কেন্দ্রস্থল থেকে ৪৭ কিলোমিটার (২৯ মাইল) দূরে উলেনসেকারে অবস্থিত। এটি নরওয়ের প্রধান আন্তর্জাতিক প্রবেশদ্বার হিসেবে কাজ করে, এবং এটি ইউরোপের ষষ্ঠ বৃহত্তম অভ্যন্তরীণ বিমানবন্দর। গার্দারমোয়েন বিমানবন্দরটি স্ক্যান্ডিনেভিয়ান এয়ারলাইন্স, নরওয়েজিয়ান এয়ার শাটল ও ওয়াইদারোর একটি কেন্দ্র হিসাবে কাজ করে। অসলো একটি গৌণ বিমানবন্দর দ্বারাও পরিবেশিত হয়, যা কিছু কম খরচের বিমানসংস্থা পরিবেশন করে, যেমন রয়ানএয়ার: টর্প বিমানবন্দর শহর থেকে ১১০ কিলোমিটার (৬৮ মাইল) দূরে অবস্থিত।
অসলো ২০১৮ সালে তার শহরতলির এলাকা থেকে সমস্ত অনাবাসিক যানবাহন নিষিদ্ধ করেছিল।
জন পরিসংখ্যা
thumb|left|১৯৫০-২০০৬ সালের বার্ষিক তথ্য সহ ১৮০১-২০০৬ সালে অসলোর জনসংখ্যা।
২০১০ সালের মধ্যে অসলোর জনসংখ্যা বার্ষিক প্রায় ২% (গত ১৫ বছরের তুলনায় ১৭% এর বেশি) এর রেকর্ড হারে বৃদ্ধি পায়, যা এটিকে দ্রুত বর্ধনশীল স্ক্যান্ডিনেভিয়ার রাজধানী হিসাবে গড়ে তুলেছে। পরিসংখ্যান নরওয় বার্ষিক প্রতিবেদন অনুসারে ২০১৫ সালে অসলো পৌরসভায় ৬,৪৭,৬৭৬ জন স্থায়ী বাসিন্দা ছিলেন, যার মধ্যে ৬২৮,৭১৯ জন মূল শহরে বসবাস করেন। নগরীর শহর অঞ্চলে ১০,১৯,৪৫১৩ জন এবং নগর কেন্দ্রের ১০০ কিমি (৬২ মাইল) এর মধ্যে বৃহত্তর অসলো অঞ্চলে আনুমানিক ১.১৭ মিলিয়ন বাসিন্দা রয়েছেন।
সাম্প্রতিক আদমশুমারি অনুসারে ৪,৩২,০০০ জন অসলো বাসিন্দা (জনসংখ্যার ৭০.৪%) জাতিগতভাবে নরওয়েজীয় ছিল, যা ২০০২ সালের (৪,০৯,০০০ জন) থেকে ৬% বৃদ্ধি পেয়েছে। অসলো শহরে নরওয়েতে অভিবাসী ও অভিবাসী পিতামাতার থেকে জন্মগ্রহণকারী নরওয়েজীয়দের সংখ্যা সবচেয়ে বেশি রয়েছে, আপেক্ষিক ও পরম পরিসংখ্যান উভয় ক্ষেত্রেই। অসলোর ৬,২৪,০০০ জন বাসিন্দার মধ্যে ১,৮৯,৪০০ জন অভিবাসী বা অভিবাসী পিতামাতার থেকে জন্ম গ্রহণ করেছেন, যা রাজধানীর মোট জনসংখ্যার মধ্যে ৩০.৪ শতাংশের প্রতিনিধিত্ব করে। অসলোর সমস্ত শহরতলিতে অভিবাসীদের জাতীয় গড় ১৪.১ শতাংশের উপরে ছিল। অভিবাসী বংশোদ্ভূত লোকদের সর্বোচ্চ অনুপাত সহ শহরতসমূহ মধ্যে স্যান্দ্রে নুসত্র্যাম, স্তোভনির ও আলনা ছিল, যেখানে অভিবাসীরা মোট জনসংখ্যার প্রায় ৫০ শতাংশ ছিল।
পাকিস্তানিরা একক বৃহত্তম জাতিগত সংখ্যালঘু, তার পরে পোল, সোমালি ও সুইডীয়রা রয়েছে। অন্যান্য বড় অভিবাসী গোষ্ঠীসমূহের জনগণ শ্রীলঙ্কা, ভিয়েতনাম, তুরস্ক, মরক্কো, ইরাক ও কুর্দিস্তান অঞ্চল এবং ইরান ও কোর্দেস্তন প্রদেশের থেকে এসেছেন।
অসলোতে অসংখ্য ধর্মীয় সম্প্রদায় রয়েছে। ২০১৯ সালের তথ্য অনুযায়ী, জনসংখ্যার ৪৮.৭% নরওয়ে চার্চের সদস্য ছিল, যা জাতীয় গড় ৬৯.৯% থেকে কম। অন্যান্য খ্রিস্টান সম্প্রদায়ের সদস্যরা শহরের মোট জনসংখ্যার ৮.৪%। জনসংখ্যার ৯.৫% ইসলাম ও ০.৬% বৌদ্ধ ধর্ম অনুসরণ করে। অন্যান্য ধর্মের অনুসারীরা জনসংখ্যার ১.১% গঠন করে। লাইফ স্ট্যান্স সম্প্রদায়, প্রধানত নরওয়েজীয় মানবতাবাদী সমিতি ২.৮% জনসংখ্যার প্রতিনিধিত্ব করে।
আন্তর্জাতিক সম্পর্ক
অসলো ইউরোপীয় অন্যান্য শহরসমূহের পাশাপাশি কাউন্সিল অব ইউরোপ এবং ইউরোপীয় কমিশনের আন্তঃসাংস্কৃতিক শহর কর্মকাণ্ডের একটি পথপ্রদর্শক শহর।
যমজ শহর – ভগিনী শহরসমূহ
অসলো পূর্বে ম্যাডিসন, তেল আভিভ ও ভিলনিয়াসের সাথে যমজ হিসাবে যুক্ত ছিল, তবে এর পরে তারা যমজ শহর ধারণা বাতিল করে।
সহযোগিতা চুক্তি
২০১২ সালের তথ্য অনুযায়ী, অসলোর সাথে সহযোগিতা চুক্তিকারী শহরসমূহের তালিকা:
তাসনিম খলিল
তাসনিম খলিল একজন নির্বাসিত বাংলাদেশি সাংবাদিক যিনি সুইডেনভিত্তিক অনুসন্ধানী ও জনস্বার্থ বিষয়ক ইন্টারনেটভিত্তিক সংবাদমাধ্যম নেত্র নিউজের প্রধান সম্পাদক। এর আগে তিনি ডেইলি স্টারের হয়ে কাজ করেছিলেন এবং সিএনএন-এর একজন স্ট্রিংগার এবং হিউম্যান রাইটস ওয়াচের পরামর্শদাতা ছিলেন। ২০০৬-২০০৮ বাংলাদেশে জরুরি অবস্থার সময় ১১ মে ২০০৭ এ তাঁকে আটক করা হয়েছিল এবং বাংলাদেশের গোয়েন্দা সংস্থা-ডিজিএফআই হেফাজতে থাকাকালীন নির্যাতন করা হয়েছিল। খলিল বর্তমানে সুইডেনের আরেব্রোতে বসবাস করছেন, যেখানে তিনি মানবাধিকার ইস্যুতে দৃষ্টি নিবদ্ধ করা একটি বিশ্ব সংবাদ পত্রিকা ইন্ডিপেন্ডেন্ট ওয়ার্ল্ড রিপোর্টের প্রকাশক এবং সম্পাদক ছিলেন।
প্রারম্ভিক জীবন
তাসনিম খলিল ১৯৮১ সালের দিকে বাংলাদেশে জন্মগ্রহণ করেছিলেন। ঢাকায় থাকাকালীন খলিল নর্থ সাউথ বিশ্ববিদ্যালয়ে ইংরেজি ভাষাবিজ্ঞান বিষয়ে পড়াশোনা করেছেন। বাংলাদেশে বন্দী থাকার পরে তিনি এক মাসের জন্য আত্মগোপনে চলে যান এবং তারপরে ২০০৬ সালের  জুন বাংলাদেশের একটি প্রধান বিমানবন্দর দিয়ে পালাতে সক্ষম হন। সেখান থেকে তিনি তার পরিবারের সাথে নির্বাসিত হয়ে সুইডেনে আশ্রয় প্রার্থনা করেছিলেন, এমন একটি দেশ যা তিনি বাক স্বাধীনতার রেকর্ডের জন্য বেছে নিয়েছিলেন।  সুইডেন তাকে ২০০৭ সালের জুন পর্যন্ত নির্বাসনে থাকার সুযোগ দেয়। তিনি এ মানবাধিকার চর্চিত মালমো ইউনিভার্সিটি মধ্যে মালমো এবং যখন সুইডেনে তার নিজের পত্রিকা শুরু করেন। খলিল শারমিন আফসানা সুচির সাথে বিবাহ বন্ধনে আবদ্ধ হন। এই দম্পতির একটি ছেলে রয়েছে। যার নাম তিয়াস।
সাংবাদিকতায় কর্মজীবন
২০০০-২০০৭ সাল পর্যন্ত তাসনিম খলিল দ্য ডেইলি স্টারের সহকারী-সম্পাদক সম্পাদক ছিলেন। এই সময়ে তিনি ফোরামের পক্ষেও লিখেছিলেন, এটি একটি মাসিক পত্রিকা। পরে তিনি সিএনএন-এর জন্য বাংলাদেশ থেকে একজন স্ট্রিংগার এবং ২০০৬ সালে হিউম্যান রাইটস ওয়াচ-এর পরামর্শক হয়েছিলেন। খলিল তার প্রতিবেদনে সক্রিয় ছিলেন এবং মানবাধিকার সংক্রান্ত সমস্যা এবং লঙ্ঘন সম্পর্কে তার ব্লগিংয়ে "সুপরিচিত" ছিলেন। তার স্ত্রী তাকে তাকে সর্বদা বলতেন, লেখালেখির কারণে খলিলকে সমস্যায় ফেলতে পারে।
বাংলাদেশে বন্দী হয়ে সুইডেনে পালিয়ে যাওয়ার পরে, খলিল ইন্ডিপেন্ডেন্ট ওয়ার্ল্ড রিপোর্টের প্রকাশক এবং সম্পাদক, যেখানে তিনি সাবস্ক্রিপশন-ভিত্তিক এই ম্যাগাজিনে মানবাধিকার বিষয়গুলিতে মনোনিবেশ করেছেন। ইন্ডিপেন্ডেন্ট ওয়ার্ল্ড রিপোর্টে, খলিল বাইরের বিশ্বের সাথে যোগাযোগের একটি উপায় পেয়েছেন।
গ্রেপ্তার এবং নির্যাতন
২০০৭ সালের ১১ ই মে মধ্য রাতের ঠিক পরে তাসনিম খলিলকে ঢাকার ধানমন্ডি থানায় সাদা পোশাকধারী চারজন বাংলাদেশি সেনা সুরক্ষা কর্মকর্তা তাকে আটক করে।  তার স্ত্রী বলেছিলেন যে অফিসাররা তাদের বাড়িতে এসে তার স্বামীকে গ্রেপ্তারি পরোয়ানা ছাড়াই নিয়ে যায় তবে জরুরি অবস্থার কারণে। সুরক্ষা বাহিনী তার বাড়িতে থাকাকালীন তারা পুরো অনুসন্ধান চালিয়ে তার পাসপোর্ট, কম্পিউটার এবং টেলিফোন সরঞ্জাম এবং তার সাংবাদিকতার কাজে ব্যবহৃত কাগজপত্র এবং ইলেকট্রনিক ফাইল বাজেয়াপ্ত করে। হিউম্যান রাইটস ওয়াচ বিশ্বাস করেছে যে তিনি তার মানবাধিকার রিপোর্টিং এবং বাংলাদেশে অন্তর্বর্তীকালীন সরকারের বিরুদ্ধে কথা বলার জন্য আটক ছিলেন এবং ডেইলি স্টারের এক সম্পাদক মাহফুজ আনাম বলেছেন যে তাসনিম খলিল ডট কম ব্লগ করার কারণে সরকার তাকে আটকানোর কথা বলেছিল।
হিউম্যান রাইটস ওয়াচ-এর ব্র্যাড অ্যাডামসের মতে, "সমালোচক সাংবাদিক হিসাবে তাসনিম খলিলের খ্যাতি সম্ভবত তাকে গ্রেপ্তারের জন্য প্ররোচিত করেছিল, তবে এটি তার জীবন রক্ষাও করতে পারে। জরুরি নিয়মের অধীনে সুরক্ষা বাহিনীর হাতে থাকা সাধারণ বাংলাদেশিদের তেমন কোনও সুরক্ষা নেই।"
প্রসঙ্গ
তাসনিম খলিলকে এমন এক জরুরী অবস্থায় গ্রেপ্তার করা হয়েছিল যে ২০০৭ সালে বাংলাদেশ অন্তর্বর্তীকালীন সরকার সহিংসতা রোধ করার নির্দেশ দিয়েছিল এবং বাংলাদেশ জাতীয়তাবাদী দল নির্বাচনের আগ পর্যন্ত সরকারের নিয়ন্ত্রণ সমর্পণ করেছিল এমন সময়ের মধ্যে স্থায়ী হয়েছিল, যেখানে বাংলাদেশ আওয়ামী লীগ বিজয়ী হয়েছিল। ২০০৮ এর শেষ দিকে, অ্যামনেস্টি ইন্টারন্যাশনাল বাংলাদেশে প্রতিবেদনের বরাত দিয়ে জানিয়েছে যে অন্তর্বর্তীকালীন সরকার নিয়ন্ত্রণ গ্রহণের পর থেকে প্রায় ১০ লক্ষ মানুষকে আটক করা হয়েছিল। খলিলকে বলা হয়েছিল যে তার ব্যক্তিগত ব্লগের জন্য তাকে গ্রেপ্তার করা হয়েছিল। এই সময়কালে অন্যান্য সাংবাদিকদেরও আটক ও নির্যাতন করা হয়েছিল।  এরা ছিলেন নূর আহমেদ, জাহাঙ্গীর আলম আকাশের মতো সাংবাদিক।
প্রতিক্রিয়া
তাসনিম খলিলকে আটকের পরে, তার স্ত্রী জরুরি সরকারের লোকের কাছে ফোন করে এবং তাদেরকে অবহিত করার জন্য বলা হয়েছিল এমন একটি তালিকার সাথে যোগাযোগ করেছিলেন। তারপরে তিনি যে সংগঠনগুলির জন্য কাজ করেছিলেন তারা একটি ব্লগার নেটওয়ার্ককে তার বন্দীদশার সাহায্যে প্রচার করে এবং খলিলের পরিস্থিতি সম্পর্কে তদন্ত করার জন্য সরকারকে আহ্বান জানিয়ে সহায়তা প্রদান করেছিল। হিউম্যান রাইটস ওয়াচের এশিয়া পরিচালক ব্র্যাড অ্যাডামস বলেছেন, আমরা তাসনিম খলিলের সুরক্ষার জন্য চরম উদ্বিগ্ন। তিনি মানবাধিকার এবং আইনের শাসনের জন্য বাংলাদেশের বিশিষ্ট কণ্ঠস্বর, এবং তার কারণে হুমকির মুখে পড়েছেন। বাংলাদেশী সামরিক বাহিনীর নজরে রাখা উচিত যে এর কাজগুলি বাইরের বিশ্ব খুব কাছ থেকে পর্যবেক্ষণ করছে।"
বাংলাদেশে মুক্তি পেয়ে এবং দেশ ছেড়ে পালানোর পরে খলিল একটি মানবাধিকার ওয়াচ প্রতিবেদনে তার অভিজ্ঞতার নথিভুক্ত করেছেন। হিউম্যান রাইটস ওয়াচ তার প্রকাশনা দ্য টর্চার অফ তাসনিম খলিল (২০০৮) নামে অভিহিত করেছে।
রাজাপুর ইউনিয়ন, বুড়িচং
রাজাপুর বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন।
প্রশাসনিক কাঠামো
রাজাপুর ইউনিয়ন বুড়িচং উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।
শিক্ষা প্রতিষ্ঠান
শংকুচাইল উচ্চ বিদ্যালয়, শংকুচাইল ডিগ্রি কলেজ, চড়ানল সরকারি প্রাথমিক বিদ্যালয়
যোগাযোগ ব্যবস্থা
এম এ গনী রোড, বুড়িচং ব্রাক্ষণপাড়া কুমিল্লা টু সিদলাই সড়ক রেললাইন স্টেশন রাজাপুর কোথাও কোন সাকো নাই।
দর্শনীয় স্থান
গুংগুর নদী। পাইকোটা পদ্মফুলের জলাশয়। দড়িয়াপাড় ঈদগাঁ। হিন্দুরীপুল। ঠুডার পুকুর শংকুচাইল। বারেশ্বর গ্রামের খাল,লাল দালান,নৌকা।
জনপ্রতিনিধি
জনাব মোস্তফা চেয়ারম্যান
রীতা চৌধুরী
রীতা চৌধুরী (Rita Chowdhury; ৰীতা চৌধুৰী) অসমীয়া সাহিত্য জগতের একজন কবি ও ঔপন্যাসিক। অরুণাচল প্রদেশের টিরাপ নামক স্থানে তার জন্ম হয়। তার পিতার নাম বিরজানন্দ চৌধুরী। তিনি কটন মহাবিদ্যালয়ে রাজনীতি বিজ্ঞান বিভাগে জ্যেষ্ঠ প্রবক্তা রুপে কর্মরত আছেন।
শিক্ষা
রীতা চৌধুরী উজনী হাফলং প্রাথমিক বিদ্যালয় থেকে প্রাথমিক শিক্ষা গ্রহণ করার পর মার্ঘেরিটা উচ্চতর মাধ্যমিক বিদ্যালয় থেকে শিক্ষা গ্রহণ করেন। ১৯৮০ সনে তার পরিবার গুয়াহাটিতে স্থানান্তরিত হয়। তিনি অসমীয়া ও রাজনীতি বিজ্ঞান বিষয়ে স্নাতক ডিগ্রী লাভ করেছেন। তদুপরি তিনি আইনের এল.এল.বি গ্রহণ করার সময় রাজনীতি বিজ্ঞান বিষয়ে পি.এইচ.ডি করেন। আসাম আন্দোলনের সময়ে তিনি অসম জাতীয়তাবাদী যুব ছাত্র পরিষদের সহিত জড়িত ছিলেন। আন্দোলনের কার্য-কালাপের জন্য তার গুয়াহাটিতে দুইবার ও ডিব্রুগড়ে তিনবার কারাবাস হয়েছিল।
সাহিত্যকৃতি
রীতা চৌধুরি প্রথম লেখা উপন্যাসটির নাম অবিরত যাত্রা যা ১৯৮১ সনে রচিত হয়। এই উপন্যাসটি অসম সাহিত্য সভা আয়োজন করা পাণ্ডুলিপি প্রতিযোগীতায় প্রথম স্থান লাভ করে। আসাম আন্দোলনের সময় আত্মগোপন অবস্থায় থাকার সময় তিনি উপন্যাসটি রচনা করেন। ২০০১-০২ বর্ষে তিনি আধারশিলার সম্পাদক ছিলেন। ২০০৫ সনে দেও লাংখুই পর ২০১০ সনে রীতা চৌধুরীর প্রকাশিত উপন্যাস মাকাম বিপুল জনপ্রিয়তা অর্জন করে। ১৯৬২ সনের ভারত-চীন যুদ্ধের সময়ে তিনসুকিয়া জেলার মাকুম নামক স্থানের বন্দীদের রাজস্থানে নিয়ে যাওয়া হয়। মাকাম নামক  উপন্যাসে এই ১৫০০ জন চীনা-ভারতীয় লোকের দুখঃ-দুর্দশার কাহিনী বর্নিত করা হয়েছে। ইতিমধ্যে এই উপন্যাসের আধারে চলচ্চিত্র নির্মানের পরিকল্পনাও করা হয়েছে।
জাওয়েদ করিম
জাওয়েদ করিম (জন্ম ১৯৭৯) জনপ্রিয় ভিডিও শেয়ারিং ওয়েবসাইট ইউটিউবের সহ-প্রতিষ্ঠাতা। তার জন্ম তৎকালীন পূর্ব জার্মানিতে। তার বাবা, নাইমুল করিম, ৩এম কোম্পানিতে কর্মরত একজন বাংলাদেশি গবেষক। রিয়েল-টাইম ইন্টারনেট জালিয়াতি বিরোধী সিস্টেম সহ পেপ্যাল এর অনেক মূল উপাদান করিমের দ্বারা পরিকল্পিত এবং বাস্তবায়িত হয়েছে। তার মা, ক্রিস্টিন করিম, ইউনিভার্সিটি অফ মিনেসোটাতে প্রাণ-রসায়নের একটি গবেষণা সহকারী অধ্যাপক। করিম জার্মানিতে বড় হয়েছেন. কিন্তু তার পরিবার ১৯৯২ সালে মার্কিন যুক্তরাষ্ট্রে চলে যায়।
কর্মজীবন
যখন পেপ্যালে কর্মরত ছিলেন, তখন তিনি চাদ হারলি ও স্টিভ চেন এর সাথে প্রথম সাক্ষাৎ করেন। এই তিনজন পরে ২০০৫-এ ইউটিউবের ভিডিও শেয়ারিং ওয়েবসাইট প্রতিষ্ঠা করেন।ইউটিউব এর প্রথম ভিডিও করিমের, চিড়িয়াখানায় আমি, এপ্রিল ২৩,২০০৫ এ আপলোড করা হয়েছিল। কোম্পানী সহ-প্রতিষ্ঠা এবং ইউটিউবের ধারণা ও ওয়েবসাইট উন্নয়নের পরে,করিম স্ট্যানফোর্ড বিশ্ববিদ্যালয়ে কম্পিউটার বিজ্ঞানে স্নাতক ছাত্র হিসাবে ভর্তি হন যখন তিনি ইউটিউব এ একটি উপদেষ্টা হিসাবে কাজ করছিলেন। গুগল ইউটিউব অধিগ্রহণ করলে,করিম সে সময়ে গুগল ক্লোজিং স্টক মূল্য এর উপর ভিত্তি করে স্টক শেয়ারের প্রায় $৬৪ মিলিয়ন মূল্য পান। বর্তমান এবং সাবেক বিশ্ববিদ্যালয়ের শিক্ষার্থীদের সাহায্য করার লক্ষ্য নিয়ে তাদের গড়ে তোলা এবং ব্যবসায়িক ধারণা চালু করার জন্য মার্চ ২০০৮ সালে, করিম Youniversity Ventures নামক একটি উদ্যোগ ফান্ড উদ্বোধন করেন।
পরিবার
করিমের বাবা, নাইমুল করিম, বাংলাদেশী বংশোদ্ভুত, 3M এ গবেষক।তার মা, ক্রিস্টিন করিম, জার্মান বংশোদ্ভুত, একজন বিজ্ঞানী এবং মিনেসোটা বিশ্ববিদ্যালয়ের প্রাণরসায়ন গবেষণা সহযোগী অধ্যাপক।
বাকশীমূল ইউনিয়ন
বাকশীমূল বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন।
আয়তন
বাকশীমূল ইউনিয়নের আয়তন ২৪.৭০ বর্গকিলোমিটার।
জনসংখ্যা
বাকশীমূল ইউনিয়নের মোট জনসংখ্যা ৩১,৮৯১ জন। এর মধ্যে পুরুষ ১৫,৩৪৬ জন এবং মহিলা ১৬,৫৪৫ জন। মোট পরিবার ৬,১২৩টি।
অবস্থান ও সীমানা
বুড়িচং উপজেলার সর্ব-পূর্বে বাকশীমূল ইউনিয়নের অবস্থান। এ ইউনিয়নের উত্তরে ও উত্তর-পশ্চিমে রাজাপুর ইউনিয়ন, পশ্চিমে বুড়িচং সদর ইউনিয়ন ও ষোলনল ইউনিয়ন, দক্ষিণে কুমিল্লা আদর্শ সদর উপজেলার আমড়াতলী ইউনিয়ন ও পাঁচথুবী ইউনিয়ন এবং পূর্বে ও উত্তর-পূর্বে ভারতের ত্রিপুরা প্রদেশ অবস্থিত।
প্রশাসনিক কাঠামো
বাকশীমূল ইউনিয়ন বুড়িচং উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ। এটি ২৯টি মৌজায় বিভক্ত। এ ইউনিয়নের গ্রামগুলো হলো:
শিক্ষা ব্যবস্থা
বাকশীমূল ইউনিয়নে ১টি ডিগ্রী কলেজ, ১টি স্কুল এন্ড কলেজ, ৩টি আলিম মাদ্রাসা, ৪টি মাধ্যমিক বিদ্যালয়, ১১টি সরকারী প্রাথমিক বিদ্যালয়, ১৩টি রেজিস্টার্ড প্রাথমিক বিদ্যালয় এবং ৬টি কিন্ডারগার্টেন রয়েছে।
খাল ও নদী
ঘুঙ্ঘুর নদী (মৃতপ্রায়)
পাগলী নদী
কাকদি নদী
হাট-বাজার
বাকশীমূল ইউনিয়নের প্রধান হাট-বাজারগুলোর মধ্যে রয়েছে ফকির বাজার, কালিকাপুর বাজার এবং বাকশীমূল বাজার ,ছয়গ্রাম বাজার.
ডিম্বাশয়
ডিম্বাশয় ডিম্বাণু উৎপাদনকারী একটি প্রজনন অঙ্গ এবং স্ত্রী প্রজননতন্ত্রের একটি অংশ। মেরুদণ্ডী প্রাণীতে এটি সাধারণত একজোড়া করে থাকে। ডিম্বাশয় পুরুষের শুক্রাশয়ের সাথে সাদৃশ্যপূর্ণ। এতে গোনাড ও অন্তঃক্ষরা উভয় প্রকার গ্রন্থি-ই রয়েছে।
গঠন (মানবদেহ)
ডিম্বাশয় দেখতে অনেকটা ডিম্বাকার এবং মানুষে এটার আকার—দৈর্ঘে ৩ সে.মি., প্রস্থে ১.৫ সে.মি., এবং পুরুত্বে ১.৫ সে.মি.। (যেকোনো একটির জন্য) শরীরে এর অবস্থান শ্রোণীর দেয়াল ঘেষে, যাকে বলা হয় ওভারিয়ান ফসা। সাধারণত ফসার নিচে থাকে বহিঃস্থ ইলিয়াক ধমনী এবং সামনে থাকে মূত্রনালী ও অন্তঃস্থ ইলিয়াক ধমনী।
সাধারণত, প্রতিটি ঋতুস্রাবে একটি ডিম্বানুর মুক্তি ঘটে, দুটি ডিম্বাশয়ের মধ্যে যে কোন একটি থেকে; যাইহোক, যদি একটি ডিম্বাশয় অনুপস্থিত বা ক্রিয়াহীন হয় তা হলে অন্যান্য ডিম্বাশয় ডিম্বনিঃসণ করতে থাকবে ডিম্ব নিঃসরণ চক্রের দৈর্ঘ্য বা সময়ের মধ্যে কোনো পরিবর্তন ছাড়াই।
প্রতিটি ডিম্বাশয় ফেলোপিয়ান টিউবের ফিম্‌ব্রিয়ার সাথে যুক্ত। সাধারণত প্রতিটি ডিম্বাশয়ই প্রতি মাসে ডিম্বক্ষরণ করে। কিন্তু কারণবশত, একটি ডিম্বাশয় না থাকলে বা কাজ না করলে অপর ডিম্বাশয়টি ডিম্বক্ষরণ চালিয়ে যেতে থাকে।
লিগামেন্ট
ডিম্বাশয় শ্রোণী গহ্বর মধ্যে, জরায়ু উভয় দিকে অবস্থান করে এবং একটি তন্তুময় রজ্জুর মাধ্যমে সংযুক্ত থাকে যা ডিম্বাশয়ীয় লিগমেন্ট নামে পরিচিত। পেরিটোনীয় গহ্বরে ডিম্বাশয়গুলি অনাচ্ছাদিত, কিন্তু ডিম্বাশয়ের সাসপেনশিয়াল লিগামেন্টের মাধ্যমে শরীরের দেওয়ালের সাথে আবদ্ধ থাকে যা জরায়ুর বিস্তৃত সংলগ্নতার একটি বহিরাগত এক্সটেনশন। ডিম্বাশয় জুড়ে বিস্তৃত লিগামেন্টের অংশ যা মেসভারিয়াম নামে পরিচিত।
মাইক্রোএনাটমি
ডিম্বাশয়ের পৃষ্ঠটি ঝিল্লি দিয়ে আবৃত রয়েছে যার মধ্যে একটি সরল ঘনক্ষেত্র-স্তম্ভের আকারের মেসোথেলিয়াম রয়েছে।
বহিঃস্থ স্তরকে জার্মিনাল এপিথেলিয়াম বলা হয়।
বাইরের স্তর হল ডিম্বাশয় কর্টেক্স (ওভারিয়ান কর্টেক্স), যা ওভারিয়ান ফলিকলস এবং স্ট্রোমা নিয়ে গঠিত। এর মধ্যে রয়েছে কমুলাস অফোরাস, মেমব্রেনা গ্রানুলোসা (এবং এর ভিতরে গ্রানুলোসা কোষ), কোরোনা রেডিয়াটা, জোন পেলুসিডা এবং প্রাথমিক ওসাইটি। থিকা ফলিকল, এন্টাম এবং ফলিকল তরল ফলিকলে পাওয়া যায়। এছাড়াও কর্টেক্স মধ্যে ফলিকলগুলি থেকে উদ্ভূত হয় কর্পাস লিউটিয়াম। অভ্যন্তরীণ স্তর হল ডিম্বাশয় মেডুলা। কর্টেক্স এবং মেডুলার মধ্যে পার্থক্য করা কঠিন হতে পারে, তবে সাধারণত ফলিকলগুলি মেডুলাতে পাওয়া যায় না।
ফলিকুলার কোষ চ্যাপ্টা এপিথেলিয়াম কোষ দ্বারা গঠিত যা পৃষ্ঠ এপিথেলিয়াম কোষ থেকে উৎপন্ন হয় এবং ডিম্বাশয়কে আবৃত করে রাখে এবং গ্রানুলোসা কোষ দ্বার বেষ্টিত হয়- যেটি চ্যাপ্টা থেকে ঘনক আকারে পরিবর্তন করে এবং একটি স্তরবিন্যাসিত এপিথেলিয়াম উৎপাদন দ্রুত বৃদ্ধি করে।
অন্যান্য
ডিম্বাশয়ে এছাড়াও রক্তবাহী ধমনী এবং লসিকাতন্ত্র রয়েছে।
কার্যাবলী
বয়ঃসন্ধিতে, ডিম্বাশয়ে হরমোনের ক্রমবর্ধমান মাত্রা বৃদ্ধি পেতে শুরু করে। গৌণ যৌন বৈশিষ্ট্য হরমোন প্রতিক্রিয়া বিকশিত শুরু করে। ডিম্ব উৎপাদন ও প্রজনন করার ক্ষমতার বিকাশ ঘটে। ডিম্বাশয়ের গঠনের  কাঠামো এবং কার্যাবলীর পরিবর্তন শুরু হয় বয়ঃসন্ধিতে।
হরমোন
ডিম্বাশয় ইস্ট্রোজেন ও প্রোজেস্টেরন উভয় প্রকার হরমোনই ক্ষরণ করে। বয়ঃসন্ধির সময় এটি মাধ্যমিক যৌন বৈশিষ্ট্যগুলোর প্রকাশে ভূমিকা রাখে। এছাড়া পরিপক্ব অবস্থায় পরিণত প্রজনন অঙ্গের কার্যক্ষমতা চালু রাখতেও এর ভূমিকা আছে। প্রোজেস্টেরনের কাজ হচ্ছে ইস্ট্রোজেনের সাহায্যে এন্ডোমেট্রিয়ামের চাক্রিক পরিবর্তন শুরু করা। এটি গর্ভধারণের জন্য এন্ডোমেট্রিয়ামকে প্রস্তুত করে। এছাড়া গর্ভধারণের সময় এন্ডোমেট্রিয়ামের সুস্বাস্থ্য বজায় রাখতেও সাহায্য করে।
চিকিৎসাক্ষেত্রে গুরুত্ব
ডিম্বাশয় রোগগুলি অন্তঃস্রাব রোগ বা প্রজনন ব্যবস্থার একটি রোগ হিসেবে শ্রেণীবদ্ধ হতে পারে।
ডিম্বাশয়ের ফলিকল থেকে ডিম্ব মুক্তি পেতে ব্যর্থ হলে ডিম্বাশয় একটি ডিম্বাশয় আম (ওভারিয়ান সিস্ট) গঠন করতে পারে। স্বাস্থ্যকর মহিলারা সাধারণত ছোট ডিম্বাশয় আমে (ছোট ওভারিয়ান সিস্ট) আক্রান্ত হয়। কিছু মহিলার স্বাভাবিকের চেয়ে বেশি রক্তচাপ (পলিসিসটিক ওভারি সিনড্রোম) থাকে, যা সাধারণত ফলিকলের বিকাশকে বাধা দেয় এবং এর ফলে চক্র অনিয়মের সৃষ্টি হয়।
ক্র্যপ্রেসেরভেশন
ক্র্যপ্রেসেরভেশন নামক ডিম্বাশয়ের টিস্যু ক্রোফারসাজেশান, নারীদের স্বার্থ যা স্বাভাবিক সীমা ছাড়িয়ে তাদের প্রজনন কার্য সংরক্ষণ করতে চায় বা ক্যান্সার থেরাপির দ্বারা প্রজননগত সম্ভাব্য হুমকির সম্মুখীন হয় উদাহরণস্বরূপ হেমাটোলজিকাল ম্যালিগন্যনসিস বা স্তন ক্যান্সারের ক্ষেত্রে এটা হয়।  পদ্ধতিটিতে ডিম্বাশয়ের একটি অংশ নিতে হয় এবং থেরাপি গ্রহণ করা হয় যখন তরল নাইট্রোজেন মধ্যে এটি সংরক্ষণ করার আগে ধীরে ধীরে হিমায়িত করা হয়। টিস্যুটি ফ্যালোপিয়িয়ানের কাছাকাছি (প্রাকৃতিক স্থান) বা হেটোপ্যাটিক (পেটানো দেওয়ালের উপর),  এর কাছাকাছি হলে তা নতুন ডিম তৈরি করতে শুরু করে এবং স্বাভাবিক ধারণা গ্রহণ করতে সক্ষম হয়।
সহায়ক চিত্র
|জরায়ু ও জরায়ুজ নালি। |স্ত্রী প্রজননতন্ত্রের অঙ্গ-প্রত্যঙ্গসমূহ। Sex|ডিম্বাশয়। |ডিম্বাণু নিঃসরণ করছে এমন একটি ডিম্বাশয়। |জরায়ু এবং এর উপাঙ্গের নালিসমূহ, সম্মুখ দৃশ্য. |পরিনত মানবদেহে ব্রড লিগামেন্ট. |পেছন থেকে দেখা জরায়ু এবং প্রশস্ত ডান লিগামেন্ট। |উপর এবং সামনে দেখা স্ত্রী পেলভিস (শ্রোণী) ও এর বিভিন্ন অংশসমূহ। |স্ত্রী প্রজননঅংশসমূহের বিভিন্ন ধমনী: ইউটেরাইন ধমনী, ওভারিয়ান ধমনী, এবং ভ্যাজাইনাল ধমনী।
লেনি রিফনশ্টাল
হেলেনা বের্থা আমালি "লেনি" রিফনশ্টাল (জার্মান: [ˈʁiːfn̩ʃtaːl]; ২২ আগস্ট ১৯০২ - ৮ সেপ্টেম্বর ২০০৩) ছিলেন জার্মান চলচ্চিত্র পরিচালক, প্রযোজক, চিত্রনাট্যকার, সম্পাদক, আলোকচিত্রী, অভিনেত্রী ও নৃত্যশিল্পী।
১৯২৪ সালে ডের বের্গ ডেস শিক্সালস ("ভাগ্যের পর্বত") চলচ্চিত্রের প্রচারণামূলক পোস্টার দেখার পর রিফনশ্টাল অভিনয়ে আসার অনুপ্রেরণা লাভ করেন। ১৯২৫ থেকে ১৯২৯ সালের মধ্যে তিনি পাঁচটি সফল চলচ্চিত্রে অভিনয় করেন। ১৯৩২ সালে ডাস ব্লাউ লিখ্‌ট ("নীল আলো") চলচ্চিত্র দিয়ে তার পরিচালনায় অভিষেক ঘটে। ১৯৩০-এর দশকে তিনি ট্রিয়াম্ফ ডেস ভিলেনস ও অলিম্পিয়া পরিচালনা করে বিশ্বব্যাপী সকলের নজরে আসেন এবং সমাদৃত হন। এই দুটি চলচ্চিত্রকে সর্বকালের অন্যতম ফলপ্রসূ ও প্রযুক্তিগতভাবে অভিনব প্রচারণামূলক চলচ্চিত্র বলে গণ্য করা হয়।
পরিচালনার পাশাপাশি রিফনশ্টাল একটি আত্মজীবনী এবং কয়েকটি বই রচনা করেন। তিনি ২০০৩ সালের ৮ই সেপ্টেম্বর ১০১ বছর বয়সে মৃত্যবরণ করে। তাকে মিউনিখ ভাল্ডফ্রাইডহফে সমাহিত করা হয়।
প্রারম্ভিক জীবন
হেলেনা বের্থা আমালি রিফনশ্টাল ১৯০২ সালের ২২শে আগস্ট জার্মান সাম্রাজ্যের বার্লিনে জন্মগ্রহণ করেন। তার পিতা আলফ্রেড থিওডোর পল রিফনশ্টাল হিটিং ও ভেন্টিলেশন কোম্পানির মালিক ছিলেন এবং চাইতেন তার কন্যাও তাকে অনুসরণ করে ব্যবসায়ে মনযোগী হোক। রিফনশ্টালের শৈশব থেকেই তার পিতা চাইতেন তিনি তাদের পারিবারিক নামেই বড় হোক এবং পরিবারের ভাগ্য পরিবর্তন করুক। তার মাতা বের্থা ইডা (প্রদত্ত নাম: শেরলাখ) তার বিয়ের পূর্বে খণ্ডকালীন দর্জির কাজ করতেন। তার বিশ্বাস ছিল বিনোদন ব্যবসায়ে তার কন্যা রিফনশ্টাললের ভবিষ্যৎ উজ্জ্বল। রিফনশ্টালের ছোট ভাই হাইনৎজ ৩৯ বছর বয়সে সোভিয়েত ইউনিয়নের বিরুদ্ধে নাৎসি জার্মানির যুদ্ধে পূর্ব যুদ্ধক্ষেত্রে মারা যান।
নৃত্য ও অভিনয় কর্মজীবন
রিফনশ্টাল নৃত্য একাডেমিতে নাচের তালিম নেন এবং তার নিজস্ব-ধাঁচের নৃত্যশৈলির জন্য পরিচিত হয়ে ওঠেন। তিনি মাক্স রাইনহার্টের সাথে ইহুদি প্রযোজক হ্যারি সকালের অর্থায়নে ইউরোপ সফর করেন। রিফনশ্টাল তার প্রতিটি পরিবেশনার জন্য ৭০০ রাইখমার্ক নিতেন এবং নৃত্যের প্রতি এতো আগ্রহী ছিলেন যে চলচ্চিত্র নির্মাণের কথা ভাবতেনই না। পায়ে আঘাতের কারণে তার হাঁটুতে অস্ত্রোপচার করতে হয়, যা তার নৃত্য জীবনে প্রভাব ফেলে। এই সময়েই তিনি চিকিৎসকের কাছে যাওয়ার সময় ১৯২৪ সালে ডের বের্গ ডেস শিক্সালস ("ভাগ্যের পর্বত") চলচ্চিত্র পোস্টার দেখতে পান। তিনি চলচ্চিত্র নির্মাণে অনুপ্রাণিত হন এবং চলচ্চিত্র দেখতে প্রেক্ষাগৃহে যাওয়া শুরু করেন এবং বিভিন্ন চলচ্চিত্রের আয়োজনে অংশগ্রহণ করতেন।
অগ্ন্যাশয়
অগ্ন্যাশয় (Pancreas) মেরুদণ্ডী প্রাণীদের পরিপাক ও অন্তঃক্ষরা তন্ত্রের অন্তর্গত একটি মিশ্র গ্রন্থি, অর্থাৎ এর মধ্যে অন্তঃক্ষরা ও বহিঃক্ষরা দুইরকম গ্রন্থিই আছে। এর বহিঃক্ষরা অংশ পরিপাক তন্ত্রের একটি গ্রন্থি, যেটি থেকে নির্গত অগ্ন্যাশয় নালী পিত্তনালীর সঙ্গে যুক্ত হয়ে ক্ষুদ্রান্ত্রের ডিউডেনামের মধ্য অংশে উন্মুক্ত হয়। এর অন্তঃক্ষরা অংশের নাম ল্যাঙ্গারহান্স কোষপুঞ্জ (Islet of Langerhans আইলেট অফ ল্যাঙ্গারহান্স; আইলেট = ছোটো দ্বীপ, অর্থাৎ বহিঃক্ষরা অংশগুলির মধ্যে মধ্যে বিক্ষিপ্ত অন্তঃক্ষরা কোষগুচ্ছগুলি) যার বিটা কোষ ইনসুলিন, আলফা কোষ গ্লুকাগন, ডেল্টা কোষ সোমাটোস্টাটিন হরমোন নিঃসরণ করে।
মানবদেহের অগ্ন্যাশয়ের দৈর্ঘ্য ১৫-২৫ সেন্টিমিটার এবং ওজন ৬৫ থেকে ৭৫ গ্রাম। এর শীর্ষাংশ ডুওডেনামের অর্ধবৃত্তাকার বাঁকের মধ্যে অবস্থিত ও বাকী অংশ উদরগহ্বরের পেছনে প্রসারিত। ফলে এটা দেখতে অনেকটা লাতিন J বর্ণের মত।
অগ্ন্যাশয়ের অন্তঃক্ষরা গ্রন্থগুলি যে হরমোনগুলি নিঃসরণ করে, সেগুলি রক্তের শর্করা মাত্রা নিয়ন্ত্রণ করে থাকে। তাই অগ্ন্যাশয়ের কোন রোগে এই সব কোষ কার্যকারিতা হারিয়ে ফেললে ডায়াবেটিস রোগ দেখা দেয়।
কলাস্থান
অণুবীক্ষণ যন্ত্রের নিচে পর্যবেক্ষণ করলে, অগ্ন্যাশয়ের একটি রঞ্জিত প্রস্থচ্ছেদ-এ দুই ধরনের প্যারেনকাইমাল কোষ দেখা যায়।হালকা রং-এ রঞ্জিত কোষ গুলো কে বলা হয় "আইলেটস অব ল্যাংগারহ্যান্স"।এগুলো হরমোন তৈরী করে এবং অন্তঃক্ষরা কার্যাবলীর অন্তরগত।
অন্তঃক্ষরা অংশ
কোষপুঞ্জগুলি গুচ্ছ গুচ্ছ অন্তঃক্ষরা কোষ ও এদের মধ্যে জালের মত বিস্তৃত কৈশিক নালীর নেটওয়ার্ক নিয়ে গঠিত। কোষপুঞ্জের কৈশিকণালীগুলির প্রাচীরে সার বেঁধে অন্তঃক্ষরা কোষগুলি অবস্থিত। বেশির ভাগ অন্তঃক্ষরা কোষের সাথে রক্তনালীর সরাসরি সংযোগ আছে। অন্তঃক্ষরা কোষগুলি যেন "ব্যস্তভাবে নিজেদের হরমোন উৎপাদন করে যাচ্ছে এবং আশেপাশের অন্যান্য অগ্ন্যাশয় কোষগুলিকে সম্পূর্ণ উপেক্ষা করছে, যেন সেগুলি দেহের একেবারে ভিন্ন কোন অংশে অবস্থিত।" ("...busily manufacturing their hormone and generally disregarding the pancreatic cells all around them, as though they were located in some completely different part of the body." )
পূরবী বরমুদৈ
পূরবী বরমুদৈ (পূরবী বরমুদৈ) অসমের একজন সাহিত্যিক। তিনি প্রধানত ঐতিহাসিক উপন্যাসের রচয়িতা। তিনি অসম উপত্যকা সাহিত্য পুরস্কার ও সাহিত্য অকাদেমি পুরস্কার লাভ করেছেন।
শিক্ষা
১৯৫০ সনের ৮মে তারিখে অসমের তেজপুরের দেউরিগাঁও ।। তার পিতার নাম প্রয়াত চন্দ্রনাথ তামুলি ও মাতার নাম পদ্মা তামুলি। তার পিতা একজন শিক্ষক ও মাতা একজন সুঅনুবাদক হিসেবে বিখ্যাত ছিলেন। ১৯৬৭ সনে তিনি তেজপুর উচ্চতর বহুমুখী বালিকা বিদ্যালয় থেকে উচ্চতর মাধ্যমিক পরীক্ষায় উত্তীর্ণ হন। ১৯৭০ সনে তেজপুরের দরং মহাবিদ্যালয় থেকে স্নাতক ডিগ্রী লাভ করেন। ১৯৭৩ সনে গুয়াহাটি বিশ্ববিদ্যালয় থেকে ইতিহাস বিষয়ে স্নাতকোত্তর ডিগ্রী লাভ করেন।
কর্মজীবন
১৯৯৯ সনে পূরবী বরমুদৈ-এর প্রথম উপন্যাস গজরাজ প্রেম আরু বন্দীত্ব প্রকাশিত হয়। ক্রমান্বয়ে তার বহুসংখ্যক উপন্যাস প্রকাশিত হয় । এরমধ্যে রুপোয়ালী নৈ সোনোয়ালী ঘাট উল্লেখযোগ্য। ২০০৫ সনে তার উপন্যাস শান্তনুকুলনন্দন প্রকাশিত হয়। এই উপন্যাসের জন্য তিনি সাহিত্য অকাদেমি পুরস্কার লাভ করেন।
ব্যক্তিগত জীবন
১৯৭৬ সনে অসমের বিশিষ্ট শিক্ষাবিদ, সমালোচক আনন্দ বরমুদৈয়ের সহিত তার বিবাহ হয়। আনন্দ বরমুদৈ বর্তমান ডিব্রুগড় বিশ্ববিদ্যালয়ের ইংরেজি বিভাগের অধ্যাপক।
সোনালী চাল
২০০৫ সালে, সোনালী চাল ২ ঘোষণা করা হয়, যা মূল সোনালী চালের চেয়ে ২৩ গুণ পর্যন্ত বিটা-ক্যারোটিন উৎপাদন করে। ইউএসডিএ'র প্রস্তাবিত ডায়েটারি অ্যালাওয়েন্স (আরডিএ) অনুমোদন পেতে হলে অনুমান করা হয় যে প্রতিদিন অন্তত ১৪৪ গ্রাম ভাত, রুটি, গম বা ভুট্টা জাতীয় খাবার খাওয়া উচিত। সোনালী চাল থেকে ক্যারোটিনের বায়োপ্রাপ্যতা পাওয়া নিশ্চিত হওয়া গেছে এবং এটিকে মানুষের জন্য ভিটামিন এ একটি কার্যকর উৎস হিসেবে পাওয়া গেছে। ২০১৫ সালে যুক্তরাষ্ট্রের পেটেন্ট অ্যান্ড ট্রেডমার্ক অফিসের পেটেন্টস ফর হিউম্যানিটি পুরস্কার পায় সোনালী চাল। ২০১৮ সালে অস্ট্রেলিয়া, নিউজিল্যান্ড, কানাডা এবং আমেরিকায় এটিকে খাদ্য হিসাবে প্রথম অনুমোদন দেয়া হয়।
ইতিহাস
১৯৮২ সালে সোনালী চাল উদ্ভাবনের উদ্যোগ নেয় রকফেলার ফাউন্ডেশন তবে, মূল গবেষণা শুরু হয় ১৯৯৩ সালে। ওই বছর সুইস ফেডারাল ইন্সটিটিউট অফ টেকনোলজির গবেষক ইঙ্গো পোট্রিকাস এবং ফ্রেইবার্গ বিশ্ববিদ্যালয়ের অধ্যাপক পিটার বায়ার সোনালী চাল উদ্ভাবনের জন্য কাজ শুরু করেন। ১৯৯৯ সালে তাদের গবেষণা শেষ হয়। ২০০০ সালে যুক্তরাষ্ট্রের সায়েন্স ম্যাগাজিনে এই গবেষণার বিস্তারিত প্রকাশিত হয়। গবেষণাপত্রটি প্রকাশিত হলে জীবপ্রযুক্তি ক্ষেত্রে বিশাল আলোড়ন সৃষ্টি হয়। কারণ, এই ধান উদ্ভাবন করতে গিয়ে বিজ্ঞানীরা পূর্ণাঙ্গ একটি জৈব-সংশ্লেষণ ব্যবস্থা তৈরি করতে সক্ষম হয়েছিলেন।
সোনালী চাল-২
২০০৫ সালে সিনজেনটার একদল গবেষক সোনালী চাল-২ উদ্ভাবন করেন। এই গবেষণায় তারা ভুট্টা থেকে একটি জিন এনে চালে যুক্ত করেন। ভুট্টার এই জিনটি বিটা ক্যারোটিন উৎপাদনে মূল ভূমিকা রাখে। প্রথম উদ্ভাবিত সোনালী চালের চেয়ে ২৩ গুণ বেশি বিটা ক্যারোটিন উৎপাদন করতে পারে এই সোনালী চাল-২।
ব্রি-২৯ ধান থেকে সোনালী চাল
বাংলাদেশের সবচেয়ে জনপ্রিয় বোরো ধান ব্রি-২৯। ২০০৭ সালে ব্রি-র বিজ্ঞানীরা এই ধানে বিটা ক্যারোটিন যুক্ত করার কাজ শুরু করেন। ২০১৪ সালে তাদের গবেষণা শেষ হয়। ২০১৫ সালে ব্রি-র নিজস্ব জমিতে সীমিত আকারে সম্পূর্ণ নিয়ন্ত্রিত উপায়ে চাষ করে সোনালী চালের পুষ্টিগুণ ও পরিবেশের ওপর এর প্রভাব পরীক্ষা করা হয়।
অনুমোদন
২০১৮ সালে কানাডার স্বাস্থ্য বিভাগ হেলথ কানাডা এবং যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন (এফডিএ) সোনালী চালকে খাদ্য হিসেবে নিরাপদ ঘোষণা করে। এছাড়াও, হেলথ কানাডা জানায়, সোনালী চাল খেলে অ্যালার্জির সমস্যা হয় না। সংস্থাটির মতে, সোনালী চালের পুষ্টিগুণ অন্যান্য ধানের মতই স্বাভাবিক। ২০১৯ সালে মানুষ ও অন্যান্য প্রাণির স্বাভাবিক খাদ্য হিসেবে সোনালী চালের ব্যবহার ও প্রক্রিয়াজাতকরণের অনুমোদন দেয় ফিলিপাইন। তবে, ফিলিপাইনে বাণিজ্যকভাবে উৎপাদনের অনুমোদন পেতে হলে সোনালী চালকে আরো কিছু পরীক্ষা-নিরীক্ষার মধ্য দিয়ে যেতে হবে।